Brandemburgo

**Brandemburgo** (en alemán *Brandenburg*, en baixo alemán *Brannenborg*, en baixo sorabo *Bramborska*) ye un d'os 16 Estaus federaus d'Alemanya.

Muga a o norte con o estado de Mecklemburgo-Pomerania Occidental, a l'este con o río Oder con Polonia, a o sud con o estau de Saxonia, a l'ueste con o estau de Saxonia-Anhalt. Rodia a o estau de Berlín.

## Cheografía
Brandemburgo limita con Mecklemburgo-Pomerania Occidental en o norte, Polonia en o este, Saxonia en o sud, Saxonia-Anhalt en o ueste y Baixa Saxonia en o nord-ueste.

Brandemburgo se considera o estau federal mas rico en augua d'Alemanya. I hai mas de 3.000 lacos formaus naturalment, amás de numerosos estanques creyaus artificialment. Amás, i hai mas de 33.000&nbsp;km de ríos y canals.

O río Oder forma parti d'a buega oriental, o río Elba una parti d'a buega occidental. Os prencipals ríos d'o estau son o Spree y o Havel. En o sud-este, i hai una rechión de chumials clamada Spreewald; ye a parti mas septentrional de Lusacia, an encara viven os sorabos, un pueblo eslau. Istas arias son bilingües, ye decir, s'utilizan tanto l'alemán como que o sorabo.

A causa d'a suya historia en a Edat d'o Chelo, Brandemburgo ye extremadament rica en lacos formaus naturalment. I hai mas de 800 cuerpos d'augua con un aria de mas d'una hectaria. O laco natural mas gran de Brandemburgo ye o Schwielochsee con una superficie de 13,3&nbsp;km². Le siguen Scharmützelsee (12&nbsp;km²), Unteruckersee (10,4&nbsp;km²), Parsteiner See (10&nbsp;km²), Ruppiner See (8,25&nbsp;km²), Schwielowsee (7,9&nbsp;km²), Werbellinsee (7, 8&nbsp;km²) y Grimnitzsee (7,8&nbsp;km²). Con cuasi 70 m,o laco mas profundo d'o país y a lo mesmo tiempo o de millor calidat d'augua, ye o Große Stechlinsee.

## Clima
L'estau de Brandemburgo se troba en l'aria de transición entre o clima oceanico en Europa occidental y o clima continental en l'este. A causa d'as diferencias d'altaria relativament chicotas, as diferencias climaticas dentro d'o país son pro chicotas, pero se pueden sentir en bellas condicions climaticas.

A temperatura meya anyal ronda os 9&nbsp;°C. O mes mas frío ye chinero con una meya de -1&nbsp;°C. O mes mas calido ye chulio con una temperatura promeyo de 18&nbsp;°C. Por lo que fa a la temperatura de l'aire, ya se nota un liuchero augmento d'a continentalidat dende Prignitz en o nord-ueste dica Niederlausitz en o sud-este. Especialment en os meses d'hibierno, cuan i hai poco aire, Lausitz gosa estar muito mas frío que o Prignitz.

Con una precipitación total anyal promeyo de menos de 600&nbsp;mm, Brandemburgo ye un d'os estaus federals mas ixutos, y talment o menos plevioso. Por lo cheneral, a precipitación meya anyal ye de 550&nbsp;mm. Solament Prignitz en o nord-ueste y cualques arias altas como que Hohe Fläming y Hohe Barnim aconsiguen u superan a marca de 600&nbsp;mm por anyo. Una liuchera uembra de plevida se percibe a o este d'as arias altas, por o que Oderbruch ye una d'as rechions mas ixutas d'Alemanya con menos de 500&nbsp;mm de precipitación anyal.

Si bien l'hibierno y a primavera son comparativament ixutos, as precipitacions en tot o país cayen prencipalment en os meses de verano. Manimenos, tamién pueden producir-se fases ixutas pronunciadas en a estación calida, entre a cual o risgo d'incendios forestals augmenta considerablement en Brandemburgo. En 2018 i habió 512 incendios en as selvas de Brandemburgo (un promeyo d'arredol de 300 incendios forestals a l'anyo), incluius once incendios importants. O sol brila una meya de 1600 horas a l'anyo.

## Demografía

## Organización politico-administrativa
### Subdivisions
Brandemburgo se divide en 14 districtos rurals (*Landkreise*) y cuatre districtos urbans (*kreisfreie Städte*).

### As diez ciudaz mas importants

## Lista de ministro-presidents de Brandemburgo

## Cultura
### Gastronomía
A causa que muitas personas en Brandemburgo tienen radices eslavas, a suya cocina ye muit influenziada por os suyos costumbres.
Una famosa birolla especial de Brandemburgo son os pepins de Spreewald (*Spreewälder Gurken*). O goso humido d'o Spreewald fa que a rechión sía ideyal pa cautivar pepins. Atras birollas son o *[[Plinse]]* y o *[[Knieperkohl]]*.

## Referencias

## Vinclos externos